CELEX: 62017CN0256
Language: lt
Date: 2017-05-15 00:00:00
Title: Byla C-256/17: 2017 m. gegužės 15 d. Rechtbank Rotterdam (Nyderlandai) pateiktas prašymas priimti prejudicinį sprendimą byloje Sandd BV/Autoriteit Consument en Markt

7.8.2017   
            
            
               LT
            
            
               Europos Sąjungos oficialusis leidinys
            
            
               C 256/7
            
         2017 m. gegužės 15 d.Rechtbank Rotterdam (Nyderlandai) pateiktas prašymas priimti prejudicinį sprendimą byloje Sandd BV/Autoriteit Consument en Markt
   
   (Byla C-256/17)
   (2017/C 256/06)
   Proceso kalba: nyderlandų
   
      Prašymą priimti prejudicinį sprendimą pateikęs teismas
   
   
      Rechtbank Rotterdam
   
   
      Šalys pagrindinėje byloje
   
   
      Ieškovė: Sandd BV
   
   
      Atsakovė: Autoriteit Consument en Markt
   
   
      Kita proceso šalis: Koninklijke PostNL BV
   
   
      Prejudiciniai klausimai
   
   
               1.
            
            
               Ar 1997 m. gruodžio 15 d. Europos Parlamento ir Tarybos direktyvos 97/67/EB (1) dėl Bendrijos pašto paslaugų vidaus rinkos plėtros bendrųjų taisyklių ir paslaugų kokybės gerinimo, iš dalies pakeistos 2008 m. vasario 20 d. Europos Parlamento ir Tarybos direktyva 2008/6/EB (2), iš dalies keičiančia Direktyvą 97/67/EB, siekiant visiško Bendrijos pašto paslaugų vidaus rinkos suformavimo (Pašto direktyva), 14 straipsnio 2 dalį reikia aiškinti taip, kad nacionalinės teisės aktuose turi būti numatyta, jog universaliųjų paslaugų teikėjai savo vidaus apskaitos sistemose turi turėti atskiras sąskaitas kiekvienai paslaugai ir produktui, kurie yra universaliųjų paslaugų dalis, tam, kad būtų aiškiai atskiriamos universaliųjų paslaugų dalį sudarančios paslaugos ir produktai ir universaliosioms nepriskirtinos paslaugos ir produktai, o gal iš šios nuostatos tik matyti, kad turi būti vedama atskira, viena vertus, universaliųjų paslaugų dalį sudarančių paslaugų ir produktų ir, kita vertus, universaliosioms nepriskirtinų paslaugų ir produktų apskaita?
            
         
               2.
            
            
               Ar <…> Direktyvos 97/67/EB <…>, iš dalies pakeistos <…> Direktyva 2008/6/EB <…>, 12 straipsnio antra įtrauka turi būti aiškinama taip, kad kiekviena atskira paslauga, sudaranti dalį universaliųjų paslaugų, turi būti orientuota į sąnaudas?
            
         
               3.
            
            
               Ar <…> Direktyvos 97/67/EB <…>, iš dalies pakeistos <…> Direktyva 2008/6/EB <…>, 12 straipsnio antroje įtraukoje nustatytas reikalavimas, kad kainos turi būti orientuotos į sąnaudas ir skatinamas veiksmingas universaliųjų paslaugų teikimas, draudžia neribotą laikotarpį taikyti fiksuotą grąžos normą, dėl kurios padidėtų universaliųjų pašto paslaugų sąnaudos atsižvelgiant į tarifo dydį?
            
         
      (1)  OL L 15, 1998, p. 14; 2004 m. specialusis leidimas lietuvių k., 6 sk., 3 t., p. 71.
   
      (2)  OL L 52, 2008, p. 3.